
10 Mai. 


In această măreaţă zi de 10 Mai, prăznuim o 
întreită izbândă a neamului nostru; 10 Mai 1866, ur- 
carea pe tron a cumpănitului domnitor Carol 1; 10 
Mai 1877 proclamarea independnţei noastre naţionale; 
10 Mai 1881 încoronarea solemnă a regelui Carol I în 
Bucureşti, cu o coroană lucrată din fierul tunurilor 
turceşii, smulse în luptele purtate de către soldaţii ro- 
mâni pe câmpiile bulgare. 

Pentru noi cei de azi, aceste evenimente aparţin 
vremilor apuse ale istoriei, problemele zilelor noastre 
sunt de altă natură, hotarele Ţării Româneşti s'au 
întins tot mai departe şi mai departe, până ce-au atins 
granițele visate de către strămoşii entuziaşti în mă- 
rirea neamului nostru, dar pentru aceea cred că nu 
strică să privim mai de aproape acăste trei date din 
istoria sforţărilor noastre pentru a ridica şi întregi o 
țară, cu un scop mult apropiat zilelor noastre; pentru 
a vedea cum se poate ridica o ţară şi cum se poate 
păstra. | 

Voiu supune unei analize sumare aceste trei date 
din istoria noastră naţională, căutând a scoate din ele 
toată învăţătura folositoare zilelor noastre. In 10 Mai 
1866 a venit în ţara noastră, ca să ne conducă, vlă- 
starul unei strălucite dinastii apusene, ce s'a ilustrat 
în “istoria lumii şi a poporului german secole de-a- 
rândul prin vrednicie, nobleţe şi înţelegerea temeinică 
a frământărilor sufleteşti din marile masse ' populare. 
Domnitorul acesta, atunci când şi-a pus în gând ca 
să se ridice din umilinţa robiei de veacuri, s'a răzi- 
mat pe robusta noastră pâtură ţarănească în care a 
găsit suficiente resurse de viaţă, de mândrie şi de în- 
țelegere pentru ca să creadă că-i va izbuti planul 
făurit, la care ținea cu atâta constanţă şi prin care 
vroia să şteargă pata de noroi ce întinase noblețea 
trecutului strălucit al familiei sale ; vasalitatea acea- 
sta orientală hărăzită nouă de cursul vitreg al fapte- 
lor din trecut. 


Domnitorul în gândul acesta al său se răzima şi: 


pe sfetnici.. Şi cred că avea temeiu pentru ce, fiindcă 
aceştia erau crescuţi în şcoalele apusului înaintat şi 





mândru de cuceririle sale în domeniul ideilor de viaţă 
ale umanităţii şi această mândrie a relaţiilor de la om 
la om, de la stăpânitor şi supus venise de la aceştia 


şi la noi şi prin urmare domnitorul găsia suficiente . . 


resurse de înţelegere şi aici. Situaţia umilită a ţării 
Româneşti, cu multe aparențe de paşalâc turcesc de- 
venise nesuierită şi dacă domnitorul descendent dintr'o 
familie deprinsă de a domni şi a nu asculta decât 
de Dumnezeu şi conştiinţa sa personală se simţia 
umilit în relaţiile sale cu Inalta Poartă, nu mai puţin 
amărâţi erau sfetnicii. săi ce în ţară sorbiseră ideile 
despre descendența strălucită a neamului nostru, iar 
în streinătate cultul pentru libertate şi dorința ca. în 
lumina acestor idei să clădească o ţară nouă care înă- 
untru să-si poată desvolta nestânjenită toate puterile 
sale de viaţă, iar în afară să fie privită de către toţi 
ca ţară capabilă să trăiască din energiile sale şi să 
făurească lucruri trainice şi folositoare civilizaţiei şi 
culturii umane. Şi aceştia vedeau temelia năzuinţii 
lor tot în popor, pe care prin o serie de reforme eco- 
nomice şi culturale caută ca să-l ridice la o viaţă mai 
bună şi mai plină de ințelegere pentru rosturile noa- 
stre naţionale. 

Acesta e întâiul moment, din care desprindem: 
înțelegerea între domnitor, sfetnici şi popor şi din 
aceasta răsare opera grea de civilizaţie şi culturali- 
zare a unei țări, bună parte barbarizată de indolenţa 
regimurilor streine sufleteşte de neamul nostru şi de 
vitregia evenimentelor istorice cari s'au abătut asupra 
noastră. Se începea ca să se clădească o ţară nouă şi 
când se făcuse ceva în acestă direcţia, se abătu asu- 
*pra noastră momentul hotărîtor, când prin spadă a- 
veam să apucăm cumpăna viitorului nostru istoric, 
Ţara avea să decidă, dacă s'a făcut vrednică de as-: 
piraţiile sale de a-şi croi independenţa destinul său, 
sau va rămânea şi pe mai departe o uneltă servilă în 
mâna cuceritorului venit la noi cu gânduri viclene de 
dominație şi exploatare. | 

Am întrat în războiul din 1877—78, iscat între 
Ruşi şi Turci, cu un obiectiv bine precizat, pe care îl 

şi proclamăm la începutul războiului, în ziua de 10 
Maiu 1877, independenţa noastră naţională; idealul de 
viaţă al domnitorului nostru, al colaboratorilor săi şi 
năzuinţa sufletească a întregului popor, ce credea că 
prin acest act istoric vom îngropa pentru veci un 
sistem de slugărnicie şi de exploatare, iar în viaţa 
noastră ca neam, vom înscrie o eră nouă de orientare 
nestânjenită şi firească spre Apusul cu forme de viaţă 
înţeleaptă şi potrivite vremurilor în care trăiam. Rege, 
popor şi conducători, sau, după zicătoarea noastră po- 
pulară, de la Vodă până la opincă, fiecare s'a purtat 
cu vrednicie în această sforțare de eroism colectiv ce 
reclama suferințe, jertfe, lacrimi şi sânge. Inţelepciu- 
nea conducătorilor, aplecaţi cu înfrigurare asupra eve- 
nimentelor prin care ne croiam destinul nostru şi cu- 
minţenia poporului de soldaţi, ne-a dat biruinţa în a- 
cest războiu greu şi de pe locul unde s'a dat, lupta 
hotărâtoare, poporul românesc se întoarce mai mândru, 
mai încrezător în puterile sale şi mai apropiat sufle- 
teşte de domnitor. Soarta dinastiei 
era pecefluită; în iureşul luptelor ea se înirăţise cu 
poporul şi va întâlni la acesta de acum încolo valul 
de simpatie şi de dragoste largă, de care avea tre- 
buință, atât pentru o domnie cu rosturi efective de 
stabilitate cât şi pentru suportarea amărăciunilor spo- 
radice cari s'au ivit în viaţa poporului nostru îndată 
după războiu 

Biruinţa însă, cu toate necazurile ce s'au abătut 
asupra noastră din partea aliatului viclean, ce drept 
recompensă pentru tributul nostru de sânge întru 
smulgerea gloriei, ne răpeşte partea sudică a Basara- 
biei, ne aduce bucuria independenţei şi ca un corolar 
al acesteia, vine încoronarea din 10 Maiu 1881, a 
viteazului şi înțeleptului domnitor, cu o coroană, 
făuzită din fier cucerit prin vitejia poporului său, după 
cum prin vitejie se ajunse şi la neatârnare. Coroana 
de fier era șimbolul tăriei noastre în rezistenţă şi 
garanța că prin această putere a neamului de a în- 
îrunta vremurile vom ajunge să cucerim şi ceia ce 
mai aveam de cucerit, până la marginile etnice ale 
_ neamului nostru, fixate de glorioasa spadă a voevodu- 
lui înaintaş, ce se jertiise pentru aceste hotare pe 
câmpia Turzii. 

Ţara însă avea nevoie pentru moment de o destin- 
dere sufletească şi de o privire clară a problemelor 
ei de propăşire, intrelăsate în cursul războiului. Ace- 
stea trebuiau reluate şi duse la desăvârşire. Şi pe 
cât de bun soldat a fost domnitorul nostru pe câm- 
pul de luptă, pe atât de priceput gospodar s'a arătat 
în vremile paşnice de clădire sufletească şi materială 
a unei ţări, ce trebuia pregătită pentru noi eforturi 
în drumul ei spre înnălţare şi care simţea că mai tre- 
buie să se înnalfe. 

Când vorbim de această domnie a lui Carol 1. 
vedem în el nu pe ctitorul unei ;sau mai multor bi- 
serici sau mănăstiri ori a unei fundaţii culturale 


noastre de acum. 

sau caritative, aşa cum ne deprinsese istoria faptelor 
voevozilor din trecut, ci pe adevăratul fondator al Ro- 
mâniei moderne : cu şosele, căi ferate şi de navigaţie, 
cu exploatarea sistematică a bogaţiilor imense a unei 
țări cu rezerve inepuizabile în această privinţă, cu lă- 
caşuri de cultură intocmite după modelul instituţiilor 
similare din apus şi cu o serie de înbunătățiri în 
toate domeniile vieţii, menite să ridice un popor vred- 
nic la o viaţă nouă, să-i ridice moralul, energia şi 
demnitatea lui naţională şi să-l impingă pe drumul de 
cucerire a năzuințelor sale istorice. 

În această muncă el s'a răzimat pe inţelegerea şi 
hărnicia unui popor cucerit suileteşte pentru un ideal 
care-i promitea inălțarea lui la o viaţă nouă. Pe acest 
ideal s'a clădit şi s'a păstrat România modernă de eri. 

Ei bine [intre eri şi azi se pot stabili puncte de 
anologie. Şi eri ca şi azi era vorbă de a consolida pe 
baze durabile o Ţară şi noi am văzut elementele pe 


cari s'au -statorii jaloanele vieţii de stat. Acestea au 
fost : domnitor, conducători și popor. 
După invățătura timpurilor trecute, domnitorul 


pentru ca să îie un factor folositor în viaţa unui stat 
trebuie să aibă desvoltat spiritul de jertiă şi o inţele- 
gere deplină a realităţilor cu care trebuie să lucreze, 
precum şi o largă cunoaştere a sufletului poporului 
peste care are ca să domnească şi prin care are să 
ajungă la desăvârşirea vieţii de stat. | 

Conducătorii trebuie ca să intindă domnitorului în 
această operă de gospodărie a statului un ajutor sin- 
cer şi obiectiv şi să caute ca să stabilească între con: 
ducător şi cetăţeni armonia necesară unei activități 
paşnice şi cu rezultate trainice, 

lar poporul prin puterile sale bogate. să caute ca 
prin muncă să îşi ridice “nivelul de viaţă şi grupat 
în jurul acestui ideal, să formeze o armată constructivă 
şi disciplinată, care să aibă în vedere binele intregei 
societăţi, ce în credinţă îşi serveşte țara şi umanitatea 
doritoare de bine şi progres. 

Ei bine, un popor care a fost capabil în vremile 
trecute ca prin forțe cu mult mai reduse decât 
cele de cari dispune astăzi, prin energia, cuminţenia 
şi puterea sa constructivă să clădească o ţară cu 
rosturi trainice şi cu care să ne putem mândri, care a 
avut tăria ca să-şi consolideze acestă operă prin jertie 
de sânge, un popor care a avut curajul să păşească 
cu bărbăţie la luptă pentru a-şi cuceri ultimele sale 
deziderafe: de ordin istoric, va avea tăria şi puterea 
de creajie ca să desăvârşească această operă, care a 
format idealul pe viaţă a înaintaşilor şi justifică în 
bună parte dreptul nostru de dominație peste aceste 
plaiuri stropite cu lacrimile şi sângele acestui popor.. 

10 Maiu este sărbătoarea încercării vredniciei 
neamului românesc, şi 'n acest examen poporul no- 
stru s'a arătat vrednic de a-şi cuceri dreptul la o 
viaţă independentă şi capabil de a-şi pune facultăţile 
sale sufleteşti în slujba umanităţii. 

Ziua de 10 Maiu este simbolul legăturii , trainice 
dintre dinastie şi popor. Răzimaţi pe acestă închegare 
trainică vom toarce şi pe viitor firul destinelor noa: 
stre istorice de popor latin, disciplinat în gândire şi 
purtător de lumină în orientul anarhic şi nestatornic. 
In această misiune istorică a noastră ne răzimăm pe 
statornica rezistenţă şi adânca putere de viaţă a nea- 


mului nostru, 
V. Bolca 


Studiu asupra presei 


“Cu prilejul expoziției mondiale a presei 
catolice inaugurată în Citlă del Vaticano la 
12. 5, 1936, se cere, din fiecare fară, un mi- 
nufios răspuns la „Schema pentru un studiu 
asupra presei periodice catolice şi necatolice“. 

La noi, această sarcină, a primit-o Păr. 
canonic loan Georgescu. Sfinția Sa a şi 
redaclat şi tipărit această lucrare, sub titlul 
„La presse periodique en Roumanie“ (Oradea, 
1936, 192 pagini in 8 mare, preţul 60 lei). 


In clipa când văd lumina tiparului aceste rân- | 


duri, lucrarea amintită a trecut frontiera să 
dea seamă înaintea areopagului dela Roma 
despre strădaniile publicistice din România 
de mai bine de o sută de ani. 

Revisla noastră e încredinfată că un ase: 
menea sludiu, dacă e bun şi folositor pen- 
lru cauza noaslră bisericească şi naţională, 
când se tipăreşte iîntr'o limbă universală ca 
cea franceză, el e indispensabil în limba ro- 
mână. Nu se poate admite ca alţii să cunoa- 
scă mai bine lucrurile ce ne privesc, decât noi. 

De aceea, această revistă a cerut şi ob- 
finut dela autor dreptul de-a scoale o ediție 
românească. 

Fiindcă voim să evilâm orice cheltuială 
de prisos în timpurile acestea crilice, rugăm 
pe celitorii cari se înleresează de asemenea 
“probleme să binevoiască a ne anunța de pe 
acuma câte exemplare doresc să aibă din a- 
ceaslă ediție ? Peniru orientare, notăm că ea 
apare întâiu în revistă, pe urmă se scoate și 
într'un număr redus de volume aparie. 

Costul unui volum e de 48 lei plus porto. 

Volumul va avea și câteva ilustrații bine 
alese. 


„a, c. la biserica din Lompir. 

Pentru evitarea corespondenței inutile, re- 
visla e mai bucuroasă ca, odată cu anunțarea 
numărului de exemplare dorite, să se verse 
şi suma represenlând preţul exemplarelor do- 
rile. 
„Schema“ din chestiune, în urmare şi răs- 
punsul ce se dă, are în vedere mai cu seamă 
aspeclele religioase şi morale, în deosebi cele 
catolice,- adică cele ce ne aduc în legătură cu 
întreaga lume cullă, de aceea nu poale fi 
nici un intelectual român, cu atât mai puţin 
preot, învățător sau alt îndrumător al mulțimii 
care să se poală lipsi de un ghid atât de 
prețios. | 

La fapte bune puțini s'adună, 

Dar mult pot puţinii buni împreună. 








» VESTITORUL« 
A. G.R.U. ORADEA. 
Comitetul eparhial. 
Nr. 43— 1936. 
Convocare. 


In conformitate cu art. 18 din Statute on. 
Membri ai A.G.R.U.-lui din dieceza Orăzii, 
sunt convocați în congres eparhial lă la mâd, 
pe data de 7 lunie crt. 


Ordinea de zi: 


1. Alegerea Președintelui. 
2. Rapoartele Comitetului. 
3. Diferite propuneri. 


Oradea, 5 Mai 1936. 
Preşedinte : 
(ss) Proi. |. Buta. 


Secretar general :: 


(ss) Prof. V. Bolca. 








Concurs la postul de cantor din Lompir. 


Pentru împlinirea postului de cantor din Lompir, 
filia parohiei Giurtelecul-Şimleului protopopiatul, Supu- 
rului, se publică concurs pe data de 24 Mai a. c. 

Retribuţiuni : 

10 Casă şi supraedificate 

2% 21|, jug. pământ arător 

30 15 litri cereale dela fiecare familie 

4% stolele îndatinate. 

Concurenții au să se prezinte în ziua de 24 Mai 


Curatoratul. 

Apel” 


în favorul apropiatei Cuminecări universale făcută pentru mântuirea nenorociților 
copii ruşi 


cu ocazia aniversări primei cuminecări a Sf. Tereza din Lisieux 8 Mai (sau într'una din 
duminecile apropiate). 


Lansată în 1930, la început 'cuminecarea această 
“au făcut-o numai “copiii, însă Mgr. d'Herbigny într'o 
scrisoare de laudă adresată cu data de 11 Aprilie 
1933 Excelenței Sale Mar. Besson, Episcop de Lau- 
sanne, Geneva şi Fribourg precizează în termenii 
acestia gândul Suveranului Pontifice : »Sfântul Părinte 
trimite cu inimă largă o binecuvântare particu- 
“lară tuturor acelora cari vor favoriza iniţiativa şi 
vor lua parte la ea«. Prin urmare Sanctitatea Sa Piu 
XI doreşte să vadă participând la cruciada aceasta a 
carităţii nu numai tineretul ci pe toţi catolicii. 


+ 
Dar oare e actual mereu 
scopul acestei cruciade ? 


Cine citeşte anumite informaţii se va putea îndoi. 
Aşa /'Internationale communiste, organul Comitetului 
central al Kominternului, scria în 20 Iulie 1935: »In 
țările dictaturei proletariatului, copiii sunt cei mai fe- 
riciți din întreaga lume, căci ei sunt copiii partidului 
comunist, ai partidului bolşevic, făurit de către Lenin, 
şi Stalin<. Şi sunt mulţi burghezi liberali cari cred că, 
cu toate că la începutul Revoluţiei ruseşti copiii au 
fost nenorociţi, ca de altfel în ori ce revoluţie, azi si- 
tuaţia e cu totului schimbată, instrucţia e împărtăşită 
din belşug şi cu dărnicie în toate părţile iar educaţia 

„e făcută după ultimele principii ale pedagogiei şi igienei. 

Dar acestea nu-s decât minciuni şi iluzii, căci în 
realitate, în Rusia mereu bântuie marea mizerie a 
copiilor părăsiţi ; aici şcoala e 'mai ântireligioasă ca ori 
şi unde, mai crudă, mai imorală şi mai parţială; iubi- 
rea îilială micşorată, iară legea sovietică e de-o bar- 
barie nemaiauzită cu copiii pe care ea îi socoteşte ca 
vinovaţi. 

Marea mizerie a copiilor 
părăsiţi continuă. 


Vechiul comunist Tavdoul, care a părăsit U.R. 
S. S. unde ocupa un post important, publică o serie 
de articole în New-York American, în cari descrie 
soarta tragică a copiilor părăsiţi, foarte numeroşi pe la 
oraşe. Ca să se poată nutri, ei se dedau la tot feluri 
de jafuri şi chiar la Moscova, după Isvesfia din 29 
Decemurie 1934, poliția nu izbuteşte să-i îndrume 
la ordine. În 1935, situaţia rămâne aceeaşi: La Grosnii, 
la Kramatorowskaia, copiii prăpădesc şi pustiesc fără 
încetare. (Pravda, 20 Aprilie, I/svestia, 8 şi 20 Iunie 

*) Publicăm prezentul apel nu numai ca un simplu docu- 
ment al vremii, ci în nădejdea că, acolo unde numai se va pu- 
tea, Cucernicii noştri preoţi vor organiza această cruciadă de 


cuminecări în favorul nenorocitei Rusii, împlinind astfel una din 
cele mai ardente dorințe ale Vicarului lui Cristos. N. R. 





1935). Jurnalul 7roud din 6 August 1935 ne spune că 
nici chiar copiii kolkhozilor cari păzesc câmpurile 
noaptea, nu au ce mânca. Vieaţa micilor copile mai 
ales e plină de suierinţe fizice şi morale. Lipsa unită 
cu imoralitatea mediului e de natura de a favoriza 
prostituția printre ele. 


Şcoala potrivnică lui Dumnezeu. 


L'Antireligieux (No. 3 Mai-—lunie 1935) spune că 
camaradul Stalin desavuează în clipa de faţă măsu- 
rile prea brutale cari provoacă o reacțiune indesira- 
bilă (proteste din străinătate). Dar aceasta nu-i decât 
o chestiune de metod, scopul rămâne acelaş: să se 
lichideze cu religia. Pravda şi Isvesfia ne spun că 
Comisariatul Instrucțiunii publice suprimă în modul 
cel mai sever pe învățătorii cari neglijază lucrarea lor 
antireligioasă, mai ales în localităţile în cari şcolarii 
practică vreo ceremonie religioasă. 

Rezultatul unei atari educaţii e, în rândul întâiu, 
că de ani de-arândul, mii de copii nu se mai roagă 
şi Marea Rusie e lipsită de ajutorul acesta suprana- 
tural foarte eficace al rugăciunii copilăreşti atât de 
curată şi desinteresată. Şcoala crudelă. 

Organul oficial al Comisariatului Instrucțiunii 
publice în 18 Martie 1935 anunţa căîn Briansck, 
Districtul Vorojene, institutori şi institutoare ocăresc 
pe copii şi-i bat într'un mod foarte crudel. Acelaşi 
jurnal din 30 lulie 1935, raporta .următorul fapt ce 
s'a petrecut la Şcoala model din L&ouchinsky, aproape 
de Leningrad: Ne mai putând suporta tratamentul ce 
li-s'a aplicat, 30 de copii, la începutul anului fugiră 
în pădurile din apropiere. Nu i-a mai căutat nimeni. 
Dar în lulie, 140 de copii din 250, fugiră şi ei. Atunci 
directorul cu institutorii se apucară să îacă vânătoare 
de copii prin păduri, impuşcând după cei fugiţi. Multă 
vreme apoi infirmăria şcoalei a fost plină de geme- 
tele copiilor răniţi. Autorităţile aprobară felul acesta 
de a lucra al directorului, cuaiiai bata val 

Dacă copiii Ipărăsiţi se cuiundă în destrăbălări, 
elevii şcoalelor oficiale nu-s de loc mai virtuoşi, fiindcă 
o morală într'adevăr »specială« îi duce şi pe aceştia 
la desfrâul cel mai brutal, la care uneori înşişi mă- . 
iestrii mplu. 
iestrii le iai exemplu îi oala spatiale 

In vederea studiilor superioare, în şcoli se face o 
alegere pe »clase<. Numai copiii clasei proletare sunt 
lăsaţi să-şi continue studiile superioare şcoalei primare 

care nu numără decât patru ani, dela 8 la 1l ani. 
Se poate ghici ce soartă li se  rezervează copiilor 
vechilor »burghezi« cari după ce au terminat şcoala 
primară sunt lăsaţi în grija fie a institutorilor, fie a 
elevilor proletari. 
Impietatea fililă 
Şcoala potrivnică lui Dumnezeu trebue în mod 
necesar să dea naştere la fapte potrivnice naturii. 
Cum sub regimul comunist câmpurile sunt păzite în 
mod oficial de către Cârmuire, care-i proprietarul 
recoltelor, la această pază sunt folosiţi şi copiii, chiar 
şi noaptea. Se întâmplă că se ajunge ca aceşti copii 
să-şi denunțe pe proprii lor părinţi înfometați. Tână- 
rul Vegorov e dat exemplu, ca un erou căci a spus: 
»Voiu izbi în toată lumea fără excepţie ; de voiu ob- 
serva între hoţi pe tatăl şi mama mea, îndată-i voiu 
semnala Secţiei Politicec. Tot aşa Sarokin,. din echipa 
de pază Sifejarii Roșii a denunţat pe tatăl său pe 
care l-a prins furând grâul (Moldaia Guardia, 17 lu- 
lie 1935, Molor No. 3669). 


Un cod penal ulta-barbar. 


Noul cod penali sovietic cunoaşte pedeapsa cu 
moarte pentru copii. Se aplică fără milă şi cruţare 
oricărui copil criminal periculos, care a atins vârsta 
de: 12 ani. In U. R. $. $. un „contrarevoluţionar* de 
„12 ani.e un criminal periculos. lată o dovadă: Când 
s'a făcut evacuarea cetățenilor sovietici din oraşul 
Kharbin (Manciuria) trebuiră să plece şi cei din asilul 
Khoba, socotit ca proprietate sovietică. Până la fron- 
tiera siberiană, totul merse bine. Dar abia ajunşi pe 
teritoriul sovietic, deosebirea de regim politic şi ali- 
mentar se făcu simțită. Intre cei evacuaţi erau şi 
mulţi copii. Sosind din străinătata, ei erau obişnuiţi să 
vorbească pe faţă. Ei flecăresc şi-şi schimbă impre- 
siile. Vorbele lor erau tot atâtea critici, criticile unor 
copii ce nu-şi dau seama de pericol. Cum ar putea 
şti aceşti micuţi că ei sunt împrejmuiţi de spioni? 
Deodată sosesc pe neaşteptate agenţii G. P.U.-lui. 
Fără vre'un avertisment prealabil, zece copii sunt a- 
pucaţi şi deţinuţi sub vina de „contra-revoluţie“ ! !! În U. 
R. $. $. nu se pierde timpul. Cei zece copii sunt puşi 
la perete şi împuşcaţi: aceasta va servi de exemplu 
celorlalți copii „repatriați“. 

Concluzie. 


Aceste fapte recente (1) te fac să te cutremuri 
de groază. Dar mai ales trebue să ne îacă să ne 
rugăm cu ardoare şi statornicie. Sus deci cu toţii, 
mici şi mari, ca în 8 Maiu ce se apropie (ori în una 


din duminecile ce urmează)să luăm parte la cumine.- | 


carea universală pentru mântuirea nenorociţilor ruşi 
şi aşa să răspundem dorinţei stăruitoare a Vicarului 
celui ce a zis: „Tot ceea ce îaceţi unuia dintre ace- 
şti mai mici, mie îmi faceţi“. 

i) Cea mai mare parte au fost publicate în „Courier de 
Gentve“, mai cu seamă în No. din 22 Decemvrie 1935. 

Dușuri scoțiene. 


In „Universul“ se poate ceti că în Bulgaria, prin sate, 
jandarmii intră în bisericile româneşti şi — în prezenţa episco- 
pilor, care silesc pe preoţi să slujească numai în bulgăreşște, 
distrug toate cărţile româneşti. Asta acolo unde — de dragul 
„ortodoxiei“ Patriarhul Miron trimite;Sfântul Mir. Nu se 
poate mai sugestiv. 

> 

Cei ce au auzit în Oradea la Atheneu pe D. Ghibu cetind 
din cartea lui V. Tower, ca să dovedească stupiditatea că Papa 
sprijină revizionismul maghiar, pot afla în Universul, cum însuşi 
D. Gociman un neunit destul de fanatic, declară că din cartea 
aceea nu reese de loc acest lucru ci numai lipsa de eleganţă a 
Ungurilor faţă de Sf. Părinte. Nici nu ne îndoim câtuş de 
puţin. 

* 

„Distinsul publicist ce este D, Karnabatt, vorbind de Mo- 
nografia lui Gheorghe Pop de Băseşti, pe care o găseşte ad- 
mirabilă, are cuvinte de laudă în special pentru autorul ei, 
P, canonic Georgescu şi pentru munca pe tărâm literar şi is- 
toric a clerului român-unit în genere. 


* 


„Cine luptă contra Catolicismului, care este tot creştinism, 
luptă şi contra credinţei ortodoxe. Noi trebue să prevenim pri- 
mejdia asta“, a declarat sub prestare de jurământ, P. Valeriu 
Iordăchescu, în faţa Consiliului de Răsboi care judeca pe 
Constantinescu-lași ; aşa citim în Universul din 20 Martie 
1936. 

% 

Tot cu ocazia procesului D-lui Constantinescu laşi, profe- 
sor dela Facultatea de Teologie din Chişinău, a mărturisit că 
Patriarhul a decis a numai hirotoni din absolvenţii acelei fa- 
cultăţi preoţi, fiindcă, ies de acolo fără credinţă, comunişti, 
atei. Şi cât o fi costând pe Stat, întreţinerea acelei facultăţi ? 


% 


& +. In „Gazeta Monahilor“ un Cuvios monah întreabă pe uniţi, 
cum se împacă ei cu faptul că în Paresimi latinii mănâncă 
lapte. Tot așa cum se împacă Cuviosul cu pravoslavnicii mus- 
cali, cari în Paresimi mănâncă peşte. De altfel, noi ne mirăm 
foarte mult, că Cuviosul dela acea gazetă, pierde din vedere 
că prin Scrisoarea Si. Sinod din 1907, Biserica Autocefală a 
acordat atâtea dispense de post, încât de fapt nici Cuvioşia 
Sa, niciun ortodox-neunit din România numai este ţinut a posti. 

> pr? 


Când „Telegraful“ din Sibiu, pretinde că există încă di- 


ferenţe confesionale între neuniţi şi catolici, se pune în con- 
flict cu Patriarhia Constantinopolului, care prin glasul lui An- 


tim VII, a declarat că singura divergență reală nu e decăt Pri- 


matul Papei. lar urmaşul lui Sf. lon Crisostom în 1920, a 
mărturisit că „ortodocşii“ nici chiar acest Primat nu l-au 
contestat vreodată, ci numai limitele lui. 

> 


Dacă P. Stăniloaie ar bine voi să cerceteze mai adânc 
chestiunea ce-l preocupă, s'ar convinge că „desbinarea suile- 
tească a neamului, nu o menţine catolicismul ori cei ce-l re- 
prezintă la noi, ci acei ce, prin sofisme şi arguţii asmuţesc pe 
oamenii creştini în contra scaunului lui Sf. Petrutfără de 
care nu este, nu poate fi creştinismul desăvârşit. 

CRONICI 


— Serbarea A. G. R U-lui din parohiile 

Oradea—Olosig și Orașul-nou. In ziua de 23 
. Aprilie, a. c., sărbățoarea sf. Gheorghe, cele două or- 

ganizaţii ale AGRU-lui din Oradea, au aranjat în sala 
festivă a Şcoalei Normale Unite o bine reuşită serbare, 
în cadrele căreia a conierenţiat d-l prof. univ. Alexan- 
dru Borza, vicepreşedintele AGRU-lui central. 

Serbarea se începe cu »Hristos a înviat« şio cân- 
tare mariană, »Alma Redemptoris« la 4v. de P.L. da 
Palestrina, executate de corul teologilor uniţi, condus 
de măestrul Hubic. 

In conferinţă, d-l prof. Borza vorbeşte despre te- 
meinicia moralei creştine, despre felul cum înţeleg 
Statele să o susţină şi promoveze, despre ravagiile ce 
le cauzează — mai ales la noi — presa rea, iar cu 
un lux de argumente, arată cât de fericit se poate îm- 
păca adevărata ştiinţă cu credinţa creştină. 

Elevele cl. L..Il. a şcoalei de aplicaţie recitează 
foarte drăguţ poezia : »Aleluia« de Păr. Ion Gârleanu. 

D-l Marius Ghiura, cu o tehnică superioară exe- 
cută un solo de vioară, cu acompaniament de pian, iar 
apoi cu alţi doi, un trio din Hayden. | 

Elevii cl. IV dela şcoala de aplicaţie recitează, în 
ansamblu şi cu mare efect, două poezii. 

La sfârşit, orchestra »Doina« dirijată de d-l A.Z. 
Bornemisza, cu multă pricepere excută un potpouri na- 
țional de Dauber. 


— Conferinţe religioase la Beiuș. |. Conform 
iradiţiei locale, — ce dăinueşte de un şir de ani, — 
în toate Duminecile Marelui Post, Domnul Director al 
liceului de băieţi »Samuil Vulcane«, Părintele Dr. Ni- 
colae Flueraş, şa ţinut obişnuitele Can erinjpa reala, 
în Biserica parohială română. unită. 

Cu verva şi claritatea-i cunoscută, a arătat pe 
rând subiectele: 1 „Dumnezeu şi omul“ (Duminecă 1 
Martie); — 2. „Părinţi şi. copii“ (Duminecă 8 Martie); 
— 8. „Viaja trupului“ (Duminacă 15 Martie); — 4. 
Viafa sufletului“ (Duminecă 22 Martie); — „Dreptate“ 
(Duminecă 29 Martie); — 6. „Adevăr şi minciună“ 
(Duminecă 5 Aprile). 

II. Miercuri, 25 Martie, — la Buna-Vestire, — în 
sala Liceului de băieţi »S. Vulcan«, Părintele Dr. lonel 
Suciu profesor Blaj, cunoscutul şi simpaticul orator, 
a întreţinut publicul beiuşan şi tineretul şcolar cu in- 
teresanta şi instructiva sa conferinfă despre: „Apo- 
sfolul mirenilor“. 

Tot Părintele Suciu în zilele de 23—25 Martie, a 
a predicat sfintele „exerciții spirifiale“ pentru elevele 
gr..cat. dela Liceul de fete şi șooala normală din lo- 

calitate. 

In aceeaşi săptămână (27—29 III.) au avut »de- 
prinderi suileteşti<« şi elevii Liceului de băieţi »S. Vul- 
can«, predicate de Părintele Gh. Naghi, proiesor- Oradea. 

— Agru la Holod. Sezătorile »cercului agrisi 
Holod și jur« se ţin după programul stabilit. La 26 
Mai a. c, parohia Holod a avut în curtea şcoalei pri- 
mare o şezătoare cu un program bogat în poezii şi 
cântări religioase executate de elevi şcoalei primare 
din loc de sub conducerea distinsului înv. dir. D-l 
I. Tămaş. | 

Au luat parte o mulţime de agrişti din parohiile, 
Mociar, Vintire, Dumbrăviţa şi Rogoz, astfel că numă- 
rul participanţilor a întrecut numărul de 500. 

Şedinţa s'a deschis la ora 14%/, cu cântarea 
»Hristos a înviat« şi »Salutul agrist«, compoziţia D-lui 
înv. Bondar, absolvent al Şc. normale unite din 
Oradea, executate de elevii şcoalei primare. 

Inimosul preşedinte al »cercului agrist«, d-l A. 
Văcărescu, interpretează cuvintele Mântuitorului »Pace 
vouă« aplicână aceste cuvinte la viaţa familiară şi 
socială a oamenilor. Inzistă cu toată puterea asupra 
iubirii ce frebue să domenească între oameni, îndeo- 
sebi în zilele de azi când demagogia politică seamănă 
numai ură şi duşmănie între îiii aceluiaş neam — do- 
rind tuturora viaţa 'paşnică, declară şedinţa deschisă. 

În cadrul programului îşi ţine conferința d-l înv. 
dir. din Vintire, F. Leuca despre »Cruce«. Felul în 
care a fost expusă această conferinţă, — pe cum şi 
argumentele prin care conferențiarului i-a reuşit pe 
deplin să înlăture obiecţiunile sectanţilor aduse îm- 
potriva cinstirii sf. Cruci, şi argumentele pe care se 
bazează obligaţiunea creştinilor de a cinsți sf. cruce — 
a făcut ca aceasta conferință să fie ascultată cu mult 
interes de cei prezenţi. 

Urmează conferinta d-nei înv. din Vintire. M. 
Muntean despre »Viaţa bunilor creşiini« dovedind cu 
argumente plastice cum trebue să fie viaţa creştini- 
lor ca să fie plăcuţi lui Dumneze. 

Conterenţiara a fost viulaplaudată pentru felul în 
care a expus conferința. 

La urmă câţi-va elevi sub conducerea d-nei înv.: 
E. Solomie din Holod execută câteva dansuri naţio- 
nale, cari au plăcut mult celor prezenţi. Ca încheere Păr. 
V. Ghergariu din Holod aduce mulţumirile d-l înv. dir. [. 
Tămaş şi d-nei înv. E. Solomie pentru munca depusă la 
reuşita acestei serbări. În numele credincioşilor şi a mem- 
brilor »cercului agrist« aduce cele mai vii mulțumiri 
conferenţiarilor, pe cum şi agriştilor veniţi din paro- 
hiile vecine, învitând pe cei prezenţi să participe la 
»Binecuvântarea Euharistică« ce s'a oficiat în bise- 
rica arhiplină de către Păr. C. Marian din Rogoz şi 
Păr! V. Muntean din' Vintire. Răspunsurile au fost 
date de către agriştii din Vintire şi Holod. Predica a 
rostit-o Păr. E. Pantea din Mociar, despre »Credinţa 
vie«. La sfârşit agriştii din Mociar au intonat cântarea 
»Plânge Mariae. 

Membrii >cercului agrist« fiind invitaţi la casa 
ospitaliteră a Păr. V. Ghergariu au fixat pe ziua de 
24 lunie adunarea generală a «cercului agrist« în pa- 

rohia Rogoz, discutând totodată şi programul acelei 
serbări. S'a comunicat secretarului »cercului agrist« 
d-l I, Tition înv, dir. din Dumbrăviţa ca în coînţele- 
gere cu d-l preşedinte să întocmească raport anual 
despre activitatea acestui »cerc«, şi să-l înainteze în cel 
mai scurt timp »Agrului diecezan«. 

După mai multe discuţii şi propuneri în ce pri- 
veşte activitatea acestui cerc, membrii au părăsit co- 
muna, ducând cu ei impresiile cele mai plăcute. - 

Agrist. 


— Pentru unire. Numărul 7, pe luna Aprilie 
1936, revista »Stadt Gottes». aduce următoarea ştire 
despre năzuințele de unire ale bisericii protestante din 
Statele Unite cu Roma: 

"»Intr'un mesagiu senzaţional au recomandat unirea 
lor cu biserica catolică 29 demnitari înalţi ai bisericii 
episcopale protestante. Ei arată că desbinarea cresti- 
nismului în diferite confesiuni îngreunează şi slăbeşte 
apărarea. In prezentele amenințări grave : împotriva 
credinţei şi în faţa răsboiului de exterminare a crești- 
nismului, trebue să se recunoască că Roma e che- 
mată să îie centrul unităţii şi al opoziţiei. Unirea cu 
Roma e singurul remediu contra comunismului şi a 
ateismului<. În America, mesagiul a provocat o impre- 


sie extraardinară şi a fost comentat î6arte viu de către i 


presă, 


— „Bunăvestirea“ la Oradea. Congregaţiile Ma- 
riane ale tineretului şcolar din Oradea, de 25 Martie 
a. c, au aranjat în cinstea Celei »pline de dar« o fru- 
moasă şi reuşită serbare mariană, în sala festivă a 
şcoalei normale române-unite. | 

Nu puteam trece, aniversarea „începutului mân- 
fuirii noastre“ nici anul acesta fără ca cei ce luptă în- 
crezători sub steagul imaculat al celei „binecuvântate 
între femei“, să nu-l dea dovadă de iubirea lor ne- 
prihănită. 

Un numeros şi select public urmăreşte împletirea 
unei gingaşe cununi de graţioase îlori. Eleva Augusta 
Sabo, cl. VII. lic. tălmăceşte strădania curată a tine- 
relor debutante şi bucuria de nimic întrecută, în această 
zi a celor înrolate sub flamura deapururi binecuvân- 
tată a Mariei. 

Sub privirile cereşti a Celei salutate de crainicul 
»mântuirii noastre«, congreganistele intonează armo: 
nios imnuri mariane. Doina Graur cl. II. lic. recitează 
0 drăguță poezie ocazională. D-l Marius Ghiura, cl. 
VI. lic. execută la vioară, acomp. la pian de D-l Gabriel 
Tarţia cl. VII lic.: Concert-Beriot. 

Punctul culminant al serbării a fost, fără'ndoială, 
interpretarea piesei biblice în trei act: »Pontiola«. Ro- 
“lul Pontiolei, fiica lui Pilat e abil interpretat de eleva 
Zoe Popovici, cl. III. lic. De remarcat apoi lrina Bi- 
hari cl. VII. lîc. în rolul de Claudia, soția lui Pilat; 
Aug. Sabo: Maria Magdalena; Mutci Margareta, cl. 
IV. lic, Proecta, slavă; David Cornelia cl. V. lic.: Ma- 

ia, Mama lui Isus; Elisa Harciar, cl. IV.: Soţia lui 


| Cleopa. 


Cu blândul Isus în braţe Fecioara de sus, împră- 
ştia cereşti petale de trandafiri pe creştetele celor ce 
acum părăseau mai reculeşi ca altădată, sala festivă 


„a şcoalei normale din strada Cantemir. 


— Agru la Santău. De nimic întrecută a fost bu: 
curia credincioşilor păr. Florian Găvrilașiu. — Santău, 
de 26 Aprilie c., cu prilejul sfințirii noului steag al 
Agrului local. Frumosul steag e dărnicia credincioşi- 
şi mai ales rodul muncii D-nei Marchiş, soţia inv. 
dir din loc. Actul sfințirii îl săvârşeşte Păr. Dr. Gav- 
ril Stan profesor de Teologie, Oradea. 

După masă are loc în sala şcoalei primare, ser- 
barea agrului. D-l Pefru Marchiş, înv. dir. preşedir- 
tele Agrului local, deschide serbarea, vorbind despre 
însemnătatea Agrului. Păr.: Dr. G. Stan, vorbeşte de- 
spre datoria mireanului de a lua parte la opera de 
apostolie, ce se face tocmai prin activitatea Agrului. 

Un frumos şi duios punct — duios până la la- - 
crimi — e reprezentarea piesei „Fafa orfană“, de 
Alex. Lupeanu Melin, Blaj. Rolul de orfană e susţinut 
peste aşteptâri de Sfelufa Marchiş. Se remarcă »Ze- 
firul« rol interpretat de elevul Gh. Chiş, din Cheţ. 


— Mare serbare agristă la Portiţa. Portiţa 
păr. Nicolae Sabo în 19 Martie c. a fost martora unor 
îrumoase manifesfaţiuni de credinţă, în cadrele şi 
sub scutul devizei: „Pentru neam şi lege“, deviza. 
Agru-lui, 

In cadre impresionante, în fața alor nu mai puţin de 
2000 de credincioşi — sunt veniţi şi dela Vezendiu şi 
rina — păr. Aurel Vlaicu şi păr. Nice. Sabo, cele- 
brează o dumnezeească sf. Liturghie. Răspunsurile 
sunt date de bineorganizatul şi binecunoscutul cor mixt 


din Portiţa, de sub conducerea priceputui înv. D-l Juliu 


Fabian. Liturghia se sfârşeşte cu -cuminecarea a peste 
200 de persoane. 

În după masa aceleeaşi zile, în cadre solemne se 
desfăşoară programul serbării combinat cu şezătoarea 
»Cercului cultural« al învăţătorilor din jur. Cei pre- . 
zenţi regretă mult lipsa preşedintelui eparhial, Dr. 
Vielor German. Fraţii agrişti voiau să-şi vadă căpi- 
tanul purtător de steag. Voiau să-l aibă în mijlocul 
lor. Să-i asculte cuvântul cald şi hotărit. Reclamat în 
alte părţi, bunul lor preşedinte nu le putea împlini în- 
dreptăţita dorinţă. Le trimite totuşi un delegat. In per- 
soana păr, prof. Augustin Cosma, care vorbeşte cu 
multă convingere şi cu şi mai multă măestrie despre 


- scopul nobil urmărit de cel;ce luptă »pentru neam şi . 
„lege«. „Doinele“ executate cu atâta competință de 


corul D.lui [. Fabian cuceresc îndreptăţite aplauze. Nu 
lipsesc nici recitările, declamările, iar ca încheiere 
„Ileana Cosânzeana“, piesă alegorică în trei acte, cu 
care punct serbarea şi ia sfârşit, lăsând în suflete 
şi “n inimi neuitate doriri de mai bine, 

— La Băița. Asociaţia »Agru< şi »Reuniunea Sf. 
Maria« din parohia Băița j. Bihor, în ziua de 13 April 
(a doua zi de Paști) în cadrul unei frumoase mani- 
festaţiuni religioase-culturale şi-a ţinut a doua şedinţă 
festivă în acest an, cu un program bogat şi bine exe- 
cutat compus din 15 puncte. 

Se începe cu »Hristos a înviat« (cor), urmând 
conferinţa ţinută de preotul local Păr. Emilian Paşcadi 
despre »Izvorul relelor din lume« expusă întrun mod 
atrăgător, răsplătit fiind cu aplauzele publicului. Ace- 
steia îi urmează mai multe bucăţi de cor, poezii reci- 
tate cu multă dibăcie şi gust de fetiţele de şcoală, 
monoloage, etc. A fost bine predată: piesa »Ispravăs, 
foarte instructivă, în care se combat credințele de- 
şarte, dându-se un îndemn spre muncă cinstită şi în- 
credere în Dumnezeu. . 

La sfârşit ia cuvântul D-l Mihaiu D. preşedintele 
»Agrului« local, mulţumind celor prezenţi, că au bine- 
voit ca şi de data aceasta, în număr mai mare ca ori- 
când, să ia parte la aceasta manifestaţie, răsplătind 
prin aceasta truda şi oboseala păstorului lor şi a ti- 
neretului, care cu atâta însufleţire merge înainte pe 
căile arătate de conducătorul lor. Se: îace o manife: 
staţie pentru M. S. Regele Carol al [l-a Ţară şi Neam, 
cântându-se de întreaga asistenţă «Imnul Regal«. Aduce 
mulțumiri preotului, care cu multă râvnă şi dibăcie se 
luptă pentru stârpirea răului. 

»Agru-l împreună cu Reuniunea Mariană, prin 
munca ce o depun în această parohie, îşi înțeleg pe 
deplin rostul, contribuind mult la ridicarea nivelulu 
cultural şi moral. 


BIBLIOGRAFIE 


Pr. losif Tălmăcel: Piară sudalma sau înjurătura. Ba 
cău 1935. Pagini 32, Preţul 5 iei, j 

In 15 capitole și 2 poezii, Păr. franciscan Iosif Tălmăcel 
arată ce este sudalma, răutatea, pedeapsa şi mijloacele pentru 
înlăturarea acestui păcat, 

Pornind dela trisa constatare că sudalma este păcatul cel 
mai răspândit în mijlocul poporului nostru, arată pedeapsa lui 
în Vechiul Testament — moartea trupească — pedeapsa în 
lumea aceasta şi focul veşnic îa viaţa viitoare, din Noul Testa- 
ment. Pomeneşte și arată cum şi în ce mod se pedepsea acest 
vițiu chiar și de unele legi civile ale unor popoare. Ofensiva în 
contra acestui păcat constă în acea că, nu vom înjura, vom 
lupta ca alții să nu îajure şi nu vom spriini presa rea al cărei 
autor este diavolul şi care cuprinde înjurătura, urletul veşnic al 
iadului. Btoșura, a cărei apariţie se aprobă de Msgr. M. Robu, 
episcopul Iaşilor, cu cuvintele: „Invoim bucuros apariția bro- 
şurei, ..“ se recomandă dela sine. 











„Încercări“. Foaie literară şi ştiinţifică redactată de stu- 
denţi. Publicaţie lunară. Redacţia: Cluj, Strada Babeş No. 13. 
Abonament: Particulari 100 lei; preoţi, învăţători, studenți şi 
elevi 60 lel, 

Un grup de studenți dela Universitatea Daciei Superioare 
redacțează revista „Incercări“, Cuprinde articole scrise în spi- 
rit creştinesc-românesc. în cari pulseazăşentuziasmul tineretului 
universitar care îşi ințelege chemarea, 


VESTITORUL 


DI 


_ Anul XII, No. 8—9 

Decalog se numeşte foaia ce ş'a făcut apariţia ca o floare 
de primăvară, ce nerăbdătoare, înt'o vreme când încă în fiecare 
clipă e amenințată s'o inghieţe răceala din inimile oamenilor, 
chiar pentru a incălzi acele inimi, crapă unteren bogat. — Su- 
râsul ei promiţător ne îndrituiește să legăm de ea nădejdi ce 
nădăjduim că nu vor îi desmințite. i 


Cei ce o redactează sunt nişte tineri inimoşi, capabili şi 
dornici de mai bine. Din două numere câte am primit până 
acuma, numai o părere favorabilă ne-am putut face despre ea. 

Dată fiind situaţia ei expusă prin însuşi faptul că apare în 
Capitală şi s'a încumetat să abordeze chestiuni de cari, la noi; 
dacă te atingi, însemnează să ţi rişti viitorul, o recomandăm cu 
toată căldură sprijinului onoratului public cititor. 

— Apare biluaar. Red. resp.: V. Flueraș București. Str, 
Basarabiei, 34. Abonamentul anua! 100 Lei. 


Toma Cocișiu, Metodul activ și creator în educaţie, 
Blaj, 1936; preţul 10 lei. 

In primele 30 de pagini, d-l Toma Cocişiu expune însem- 
nătatea muncii personale a elevilor și, drept martori ai afirma- 
ţiei d-sale, ne arată în maxime importanța pe care o atribue 
acestui curent, pedagogii cu renume mondial. 

Aprecierile elogioase aduse „Şcoalei: de experienţă din 
Blaj“ sunt adunate intrun mănunchiu, care umple ultimele 18 
pagini ale cârticelei şi care ne dau o icoană fideală a rezultate- 
lor excelente, realizate de către d-l Toma Cocişiu în rân- 
durile elevilor. 

Cartea o recomandăm călduros tuturor persoanelor cari 
se ocupă cu modernele chestiuni pedagogice, 


BANCA UNIREA S. A. ORADEA. 


BILANŢ 
la 31 Decembrie 1935. 


Active : Cassa în numerar efectiv 197.315. Porto- 
foliu de titluri: Titluri româneşti cotate la bursă v. n. 
100.000. — v. r. 55.000. Portofoliu de sconi plătibii în 
țară : Cambii fără garanții 8.249.736. Cambii garantate 
cu ipoteci 9.533.730. Debitori din ţară : Debitori fără ga- 
ranţii 2.326.404. Debitori garantaţi cu ipoteci 4.169.748. 
Conturi diverse 283.068. Mobilier şi rechizite 266.479. 
Total 25.081.480. 

Pasive : Capital-Social 7.500.000. Fond de rezervă 
30.464. Fond special pentru creanţe dubioase 332.594. 
Fondul de pensii 185.664. Alte fonduri 3.368. Depuneri 
spre fructificare din ţară pe livrete pe termen 12.770.800. 
Creditori din ţară 3.948.002. Conturi diverse 285.732, 
Conturi transitorii 4.319. Sold 20.537. Total 25.081.480. 

Conturi de ordine: Debit. Cauţiuni Statutare 300.00. 
Efecte în gaj în portofoliu 1,791.550. Debitori de tit- 
luri 1.325.500. Depozite de titluri 80.000. Total 3.497.050. 

„Credit : Deponenţi de cauţiuni statutare 300.000. 
Deponenţi de efecte în gaj 1.791.550. Deponenţi de 
titluri 1.405.500. Total 3,497.050. 

Contul Profit şi Pierdere. Debit : Dobânzi la Cre- 
ditori 32.688. Dobânzi la Depuneri 39.486. Cheltueli de 
Administraţie : Salarii şi îndemnizaţii 271.512. Diverse 
81.426. Impozite şi taxe 12.482. Diferențe de curs la 
Portofoliu de titluri 45.000. Beneficiul net 20.537. To- 
tal 503,131. 

Credit : Dobânzi la debitori 113.936. Dobânzi la 
scont 342.590, Comisioane 42.105.: Venitul portoi. de 
titluri 4.500. Total 503.131 Lei. 


Consiliul de Administrație. 

Tipografia Românească, Oradea, 


Redactor; Coriolan Tămăian 

